open-index/open-wikipedia-markdown huggingface dataset:
இரவீந்திர கௌசிக்

**இரவீந்திர கௌசிக்** (*Ravindra Kaushik*) (11 ஏப்ரல் 1952 – 21 நவம்பர் 2001), இந்தியாவின் வெளிநாட்டு உளவு நிறுவனமான  ஆராய்ச்சி மற்றும் பகுப்பாய்வு அமைப்பிற்காக பாகிஸ்தான் நாட்டில் தங்கி 1975ஆம் ஆண்டு முதல் உளவு வேலை செய்த போது 1983ஆம் ஆண்டில் கைது செய்யப்பட்டு, ஆயுள் தண்டனை கைதியாக பாகிஸ்தானின் மியான்வாலி மத்திய சிறையில் சாகும் வரை இருந்தார்.

இந்தியப் பிரதமர் இந்திரா காந்தியால் **கரும்புலி** என அழைக்கப்பட்ட இரவீந்திர கௌசிக், இந்தியாவில் பிரபலமான உளவாளிகளில் ஒருவராவர். ரவீந்திர கௌசிக் இந்தியாவின் இராஜஸ்தான் மாநிலத்தின் சிறீ கங்காநகர் நகரத்தில் பிறந்தவர். இவர் பாகிஸ்தான்  நாட்டில் புகுந்து, பாகிஸ்தான் இராணுவத்தில் இளம் அதிகாரியாக சேர்ந்து படிப்படியாக மேஜர் பதவி வகித்தார்.

## ஆராய்ச்சி மற்றும் பகுப்பாய்வு அமைப்பில் தேர்வு
ஆராய்ச்சி மற்றும் பகுப்பாய்வு அமைப்பில், இரவீந்திர கௌசிக் வெளிநாட்டு உளவுப் பணியில் சேர்வதற்கு முன்னர், ஏற்கனவே பஞ்சாபி மொழி தெரிந்த இரவீந்திர கௌசிக்கை ஒரு இசுலாமியராக  வாழ, வழிபட உருது மொழி பயிற்றுவிக்கப்பட்டது. மேலும் சுன்னத் செய்து கொண்டு, திருக்குர்ஆன் நூலை முழுவதுமாக படித்து தேர்ந்தார். 
## பாகிஸ்தானில் கௌசிக்கின் நடவடிக்கைகள்
தனது 23வது அகவையில் இரவீந்திர கௌசிக் 1975ஆம் ஆண்டில் பாகிஸ்தான் நாட்டிற்கு *நபி அகமது ஜாகீர்* என்ற பெயரில் முஸ்லீமாகச் சென்றார். பின்  கராச்சிப் பல்கலைக் கழகத்தில் இளநிலை சட்டப் படிப்பு முடித்தார். பின் பாகிஸ்தான் இராணுவத்தில் ஒரு செகண்ட் லெப்டினண்ட் எனும் இளம் அதிகாரியாக பணியில் சேர்ந்து, மேஜர் பதவி வரை பதவியுயர்வு பெற்றார். இரவீந்திர கௌசிக் அமானாத் எனும் முஸ்லீம் பெண்ணை மணந்தார். பாகிஸ்தான் இராணுவத்தில் பணிபுரிந்து கொண்டே கௌசிக் 1979  முதல் 1983 முடிய இந்தியாவிற்கு இராணுவ உளவு தகவல்களை அனுப்பிக் கொண்டே இருந்தார்.

## ஆயுள் தண்டனை
செப்டம்பர் 1983ஆம்  ஆண்டில் இந்தியாவின் ஆராய்ச்சி மற்றும் பகுப்பாய்வு அமைப்பு, இரவீந்திர கௌசிக்கை தொடர்பு கொள்ள இனியாத் மாசிக் என்பவரை பாகிஸ்தானிற்கு அனுப்பியது. இனியாத் மாசிக்  பாகிஸ்தான் நாட்டு உளவு அமைப்பால் கைது செய்யப்பட்டு, விசாரிக்கையில், பாகிஸ்தான் இராணுவத்தில் ரவீந்திர கௌசிக் பணிபுரிவது பற்றிய செய்தி வெளியானது. சியால்கோட் நீதிமன்ற விசாரணை முடிவில் 1985ஆம் ஆண்டில் இரவீந்திர கௌசிற்கு மரணதண்டனை விதிக்கப்பட்டது. பின் பாகிஸ்தான் உச்ச நீதிமன்றம் கௌசிற்கு ஆயுள் தண்டனை விதித்தது. 16 ஆண்டுகள் பல சிறைகளில் அடைக்கப்பட்டார். 

## மறைவு
நவம்பர் 2011ல் நுரையீரல் தொற்று மற்றும்  இருதய நோய்களால் மியான்வாலி மத்தியச் சிறையில் ரவீந்திர கௌசிக் காலமானார்.

## மரபுரிமை பேறுகள்
இரவீந்திர கௌசிக்கின் வாழ்க்கை மையமாகக் கொண்டு  2012ஆம் ஆண்டில்  ஏக் தா டைகர் எனும் திரைப்படம் வெளியானது.

## இதனையும் காண்க
*சரப்ஜித் சிங்
*குல்பூசண் ஜாதவ்
*காஷ்மீர் சிங் 

## மேலும் படிக்க
*
*

## மேற்கோள்கள்

பகுப்பு:1952 பிறப்புகள்
பகுப்பு:2001 இறப்புகள்
பகுப்பு:இந்திய உளவாளிகள்
பகுப்பு:ராஜஸ்தான் நபர்கள்
போலநாத் பிரசாத் சரோஜ்

**போலநாத் பிரசாத் சரோஜ்** (*B. P. Saroj*) ஓர் இந்திய அரசியல்வாதியும் 17ஆவது மக்களவை உறுப்பினரும் ஆவார். இவர் உத்தரப் பிரதேசத்தின் மச்லிசாகர் மக்களவைத் தொகுதியை பிரதிநிதித்துவப்படுத்துகிறார். இவர் பாரதிய ஜனதா கட்சியின் உறுப்பினர் ஆவார்.  2014ஆம் ஆண்டு இதே தொகுதியில் பகுஜன் சமாஜ் கட்சி சார்பில் போட்டியிட்டார்.

## மேற்கோள்கள்

பகுப்பு:ஜவுன்பூர் மாவட்ட நபர்கள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1961 பிறப்புகள்
புரோப்பைனைல் குழு

**புரோப்பைனைல் குழு** (*Propynyl group*) கரிம வேதியியலில்   ஒரு புரோப்பைல் குழு முப்பிணைப்புடன் இணைந்திருப்பதைக் குறிக்கும்.
 
1-புரோப்பைனைல் குழுவின் கட்டமைப்பு **CH<sub>3</sub>-C≡C–R**.

2-புரோப்பைனைல் குழுவின் கட்டமைப்பு **HC≡C−CH<sub>2</sub>–R**.

## மேற்கோள்கள்

பகுப்பு:ஆல்க்கைனைல் தொகுதிகள்
பகுப்பு:கரிம வேதியியல்
தேதியூர்

**தேதியூர்** (*Thediyur*), தமிழ்நாட்டின் திருவாரூர் மாவட்டம், குடவாசல் வட்டம், தேதியூர் ஊராட்சியில் அமைந்த கிராமம் ஆகும்.18 கிராமத்து வாத்திமாக்கள் வாழ்ந்த ஊர்களில் தேதியூரும்  ஒன்றாகும்.

இக்கிராமத்தில் மூன்று சிவன் கோவில்களும்,  இரண்டு பெருமாள் கோவில்களும் உள்ளது. அவற்றுள்  பெரிய கோயில்  பைரவர் தலமான பிரத்யட்ச பரமேஸ்வரர் கோயில் ஆகும்.

## அமைவிடம்
இது கும்பகோணம்-மயிலாடுதுறை சாலையில், கும்பகோணத்திலிருந்து 23 கிலோ மீட்டர் தொலைவில் உள்ள எரவாஞ்சேரிக்கு அருகில் உள்ளது. தேதியூர் கிராமம் ஸ்ரீ வாஞ்சியம்த்துக்கு வடக்கிலும்,  கோனேரிராஜபுரத்துக்குத் தெற்கிலும் உள்ளது.

## பெயர்க் காரணம்
தேர் புதைந்த ஊராதலால் “தேர்தகையூர்” என்ற பெயரும் தேதியூருக்கு உண்டு. 
## மேற்கோள்கள்

 
பகுப்பு:திருவாரூர் மாவட்டத்திலுள்ள கிராமங்கள்
தயோசிலிக்கேட்டு

**தயோசிலிக்கேட்டு** (*Thiosilicate*)  என்பது வேதியியலிலும் பொருளறிவியலிலும் [SiS2+n]2n− என்ற வாய்பாட்டிலான எதிர்மின் அயனிகளை கொண்ட பொருள்களைக் குறிக்கும். வழிப்பெறுதிகளில் சில சல்பைடுகள் ஆக்சைடுகளால் இடப்பெயர்ச்சி செய்யப்பட்டு உருவாகும் பொருள்களும் தயோசிலிக்கேட்டுகள் என்று  அழைக்கப்படுகின்றன. ஆக்சோயெக்சாதயோயிருசிலிக்கேட்டிலிருந்து [Si2OS6]6− பெறப்பட்ட பொருட்களை உதாரணமாகக் கூறலாம். சிலிக்கான் அனைத்து தயோசிலிகேட்டுகளிலும் நான்முகியாகவும் கந்தகம் பாலமாக அல்லது விளிம்பு நிலையிலும் இருக்கும். முறைப்படி இத்தகைய பொருட்கள் சிலிக்கான் டை ஆக்சைடு மற்றும் சிலிக்கேட்டுகளுக்கு இடையே உள்ள உறவுக்கு ஒப்பாக சிலிக்கான் டைசல்பைடிலிருந்து பெறப்படுகின்றன. தயோசிலிகேட்டுகள் பொதுவாக நிறமற்ற திடப்பொருளாகக் காணப்படுகின்றன. இவை நீராற்பகுத்தலுக்கு பண்புரீதியாக உணர்திறன் கொண்டவை. சால்கோசெனிடோடெட்ரிலேட்டுகள் என்ற வகுப்பைச் சேர்ந்தவையாக வகைப்படுத்தப்படுகின்றன. 

## பொருளறிவியல்
இலிசிகான் எனப்படும் இலித்தியம் சூப்பர் அயனி கடத்திகளில் வேகமான அயனி கடத்திகளான தயோசிலிக்கேட்டுகளும் அடங்கும். தயோசிலிக்கேட்டுகள் மற்றும் தொடர்புடைய தயோசெருமேனேட்டுகள் அகச்சிவப்பு ஒளியியலுக்கு பொருத்தமானவையாக உள்ளன. ஏனெனில் அவை குறைந்த அதிர்வெண் ஐஆர் முறைகளை மட்டுமே உறிஞ்சுகின்றன.

## மேற்கோள்கள்


பகுப்பு:சல்பைடுகள்
பகுப்பு:கனிம சிலிக்கான் சேர்மங்கள்
பகுப்பு:கனிமவேதியியல் பலபடிகள்
குரோட்டைல்பார்பிட்டால்

**குரோட்டைல்பார்பிட்டால்**  (*Crotylbarbital*) என்பது 	C10H14N2O3 என்ற மூலக்கூற்று வாய்பாட்டால் விவரிக்கப்படும் ஒரு மருந்து ஆகும். பரோட்டால், மெப்பர்டேன், குரோட்டார்பிட்டால் என்ற பெயர்களாலும் இது அழைக்கப்படுகிறது. பார்பிட்டியூரேட்டு வழிப்பெறுதியான இம்மருந்தை 1930 ஆம் ஆண்டுகளில் அமெரிக்காவைச் சேர்ந்த எலி லில்லி என்ற மருந்து நிறுவனம் தயாரித்தது. இது மயக்கம் மற்றும் ஆழ்துயில்  விளைவுகளைக் கொண்டுள்ளது. இன்சோம்னியா எனப்படும் தூக்கமின்மைக்கான சிகிச்சைக்காவும்  பயன்படுத்தப்பட்டது.  குறைவான பக்கவிளைவுகள் மற்றும் குறைந்த அளவு அபாயம் ஆகிய அம்சங்களுடன் வந்த  புதிய மாற்று மருந்துகளால் குரோட்டைல்பார்பிட்டால் இடப்பெயர்ச்சி செய்யப்பட்டது. 

## மேற்கோள்கள்

பகுப்பு:ஆல்க்கீன் வழிப்பொருட்கள்
பகுப்பு:பார்பிட்டியூரேட்டுகள்
பகுப்பு:தூக்க மருந்துகள்
பகுப்பு:குரோட்டைல் சேர்மங்கள்
அம்மோனியம் பெர்புரோமேட்டு

**அம்மோனியம் பெர்புரோமேட்டு**  (*Ammonium perbromate*) என்பது 	NH4BrO4 என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். அம்மோனியம் பெர்குளோரேட்டுடன்  ஒத்த பண்புகளைப் பகிர்ந்து கொள்கிறது ஆனால் இதை தனிமைப்படுத்துவது கணிசமாக மிகவும் கடினமாகும். மேலும் சிதைவடைவதில் சிக்கலான வழிமுறையைக் கொண்டுள்ளது.

## பண்புகள்
அம்மோனியம் பெர்புரோமேட்சு அறை வெப்பநிலையில் நிலைப்புத்தன்மையுடன் காணப்படும். அம்மோனியம் பெர்குளோரேட்டைப் போன்ற கரைதிறன்களையும் கொண்டிருக்கிறது. அம்மோனியம் பெர்குளோரேட்டுடன் ஒப்பிடுகையில் அம்மோனியம் பெர்புரோமேட்டு மிகக் குறைவான நீருறிஞ்சும் தன்மையைப் பெற்றுள்ளது. அதிக ஈரப்பதம் உள்ள வளிமண்டலத்தில் பராமரிக்கப்படும் போது எடை அதிகரிப்பை காட்டுகிறது.

அம்மோனியம் பெர்புரோமேட்டு 170 மற்றும் 180 பாகை செல்சியசுக்கு இடைப்பட்ட வெப்பநிலையில் சிதைவடையத் தொடங்குகிறது. மேலும் சில சமயங்களில் வெடிப்பதையும் அவதானிக்க முடிந்தது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பெர்புரோமேட்டுகள்
பகுப்பு:கனிம வேதியியல் சேர்மங்கள்
இராஜேந்திர கவித்

**இராஜேந்திர கவித்** (*Rajendra Gavit*) ஓர் இந்திய அரசியல்வாதியும் சிவசேனா கட்சியின் உறுப்பினரும் ஆவார். இவர் பால்கர் மக்களவைத் தொகுதியின் 17ஆவது மக்களவை உறுப்பினர் ஆவார். காங்கிரசு-தேசியவாத காங்கிரசு கூட்டணி அரசில் பழங்குடியினர் மேம்பாட்டு அமைச்சராக இருந்தார். 2018ஆம் ஆண்டில் இவர் பால்கர் மக்களவைத் தொகுதிக்கான இடைத்தேர்தலுக்குச் சற்று முன்பு பாஜகவில் சேர்ந்து, தேர்தலில் போட்டியிட்டு வெற்றி பெற்றார். 2019ஆம் ஆண்டில், இவர் மீண்டும் பால்கர் மக்களவைத் தொகுதியில் போட்டியிடுவதற்காகத் தந்திரோபாய முடிவாக பாஜகவின் கூட்டணியான சிவசேனாவில் சேர்ந்தார்.

## வகித்தப் பதவிகள்

* 2018:16ஆவது மக்களவை உறுப்பினர்-பால்கர் இடைத்தேர்தல் மூலம்
* 2019:17ஆவது மக்களவை உறுப்பினர்

## மேற்கோள்கள்

## வெளி இணைப்புகள்

# 
# https://www.linkedin.com/in/rajendragavit/ லிங்க்ட்இன் சுயவிவரம்
# https://twitter.com/RajendraGavit_ ட்விட்டர் சுயவிவரம்

பகுப்பு:1967 பிறப்புகள்
பகுப்பு:மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:சிவ சேனா அரசியல்வாதிகள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
1,2-நாப்தாகுயினோன்

**1,2-நாப்தாகுயினோன்** (*1,2-Naphthoquinone*) என்பது C10H6O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆர்த்தோ-நாப்தாகுயினோன் என்ற பெயராலும் இந்த பல்வளைய அரோமாட்டிக்கு கரிம வேதியியல் அழைக்கப்படுகிறது. மஞ்சள் நிறத்தில் ஒரு திண்மப் பொருளாக இது காணப்படுகிறது. 1-அமினோ-2-ஐதராக்சிநாப்தலீனுடன் இரும்பு(III) குளோரைடைச் சேர்த்து வினைபுரியச் செய்தால் 1,2-நாப்தாகுயினோன் உருவாகிறது. 

## தோற்றம்
இந்த இருகீட்டோன் (ஆர்த்தோ-குயினோன்) நாப்தலீனின் வளர்சிதை மாற்ற வேதிப்பொருளாகும். இது நாப்தலீன்-1,2-ஆக்சைடிலிருந்து உருவாகிறது.

1,2-நாப்தோகுயினோன் டீசல் வெளியேற்றும் துகள்களிலும் காணப்படுகிறது. நாப்தலீன் அளவுகளில் இருந்து எலிகளில் இந்த நச்சு வளர்சிதை மாற்றத்தின் திரட்சியானது கண்புரை உருவாக்கம் உட்பட கண் பாதிப்பை ஏற்படுத்துவதாகக் காட்டப்பட்டுள்ளது.

## மேற்கோள்கள்

## வெளி இணைப்புகள்
* 

பகுப்பு:1,2-நாப்தோ குயினோன்கள்
பூல்பூர் மக்களவைத் தொகுதி

**பூல்பூர் மக்களவைத் தொகுதி** (*Phulpur Lok Sabha constituency*) வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இது அலகாபாத் மாவட்டத்தில் அமைந்துள்ளது. பூல்பூர் ஒரு வரலாற்றுச் சிறப்புமிக்கத் தொகுதியாகும். இரண்டு இந்தியப் பிரதமர்கள் ஜவகர்லால் நேரு மற்றும் வி. பி. சிங் ஆகியோர் இந்தத் தொகுதியிலிருந்து மக்களவைக்குத் தேர்ந்தெடுக்கப்பட்டுள்ளனர். இந்தியாவின் முதல் பிரதமர் ஜவகர்லால் நேரு 1964ஆம் ஆண்டில் மக்களவை உறுப்பினராகப் பதவியை வகித்தபோது இறந்தார். எனவே இது நேருவின் தொகுதி என்றும் அழைக்கப்படுகிறது.

## சட்டமன்றத் தொகுதிகள்

## நாடாளுமன்ற உறுப்பினர்கள்

^இடைத்தேர்தல்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* அலகாபாத் மாவட்டம்
* மக்களவை தொகுதிகளின் பட்டியல்

## குறிப்புகள்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
இ. அ. சிதம்பரம் பிள்ளை

**இ. அ. சிதம்பரம் பிள்ளை** (*I. A. C. Pillai*)(23 மே 1910-6 திசம்பர் 1967) ஓர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இலஞ்சி, செங்கோட்டை ஆகிய இடங்களில் பள்ளிக் கல்வியினை முடித்த பிள்ளை, திருநெல்வேலி ம. தி. தா. இந்துக் கல்லூரியில் முதுகலைப் பட்டம் பெற்றுள்ளார். இவர் தமிழ்நாடு சட்ட மேலவையில் 1960 முதல் 1966 வரை உறுப்பினராக இருந்துள்ளார். பிள்ளை 1967ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தென்காசி சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## தேர்தல் செயல்பாடு

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1910 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:1967 இறப்புகள்
துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம்

**துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு திட்டம்** (*Turkmenistan–Afghanistan–Pakistan–India (TAPI) Gas Pipeline*) துருக்மெங்காஸ் அரசு நிறுவனம், துருக்மெனிஸ்தான் நாட்டிலிருந்து இந்தியாவிற்கு இயற்கை எரிவாயுவை குழாய் வழித்தடங்கள் மூலம்  ஆப்கானிஸ்தான் மற்றும் பாகிஸ்தான் வழியாகக் கொண்டு வரும் திட்டம் ஆகும். ஆண்டிற்கு 33 பில்லியன் கன மீட்டர் எரிவாயு இத்திட்டம் மூலம் கொண்டு செல்வதற்கு ஆப்கான் தாலிபான் அரசு செப்டம்பர் 2024ல் ஒப்புதல் வழங்கியுள்ளது. 

இத்திட்டத்தினை ஆசிய வளர்ச்சி வங்கி உதவியுடன் துருக்மெங்காஸ் அரசு நிறுவனம், துருக்மெனிஸ்தானில் உள்ள கல்கினிஷ் இயற்கை வாயு வயலிருந்து, ஆப்கானிஸ்தான், பாகிஸ்தான் வழியாக குழாய் வழித்தடம் அமைக்கும் திட்டத்தை *துர்க்மெங்காஸ் இயற்கை எரிவாயு நிறுவனம்* செயல்படுத்த உள்ளது.  
## தொழில்-நுட்ப சிறப்பம்சங்கள்
இயற்கை எரிவாயு குழாய் திட்டத்தின் குழாய்களின் விட்டம்  ஆக இருக்கும். இக்குழாய்கள்   அழுத்தம் தாங்கக் கூடியதாக அமையும்இத்திட்டத்தில் ஆண்டிற்கு  கொள்ளவு இயற்கை எரிவாயு ஆப்கானிஸ்தானிற்கும்,   கொள்ளவு எரிவாயு பாகிஸ்தானுக்கும் மற்றும்  இந்தியாவிற்கும் வழங்கப்படும்.இத்திட்டத்தின் குழாய்களின் நெடுக 6 இடங்களில் இயற்கை எரிவாயு அமுக்கி நிலையங்கள் இருக்கும்.
இத்திட்டத்தின் துவக்க மதிப்பீடு $7.6&nbsp; பில்லியன் அமெரிக்க டாலர் செய்யப்பட்டது. தற்போதைய மதிப்பீடு  $10&nbsp;பில்லியன் என மதிப்பிடப்பட்டுள்ளது. இத்திட்டத்தின் பிரதான பங்களிப்பாளர் துருக்மெனிஸ்தானின் துருக்மெங்காஸ் இயற்கை எரிவாயு நிறுவனம் ஆகும்.

## வழித்தடங்கள்
துருக்மெனிஸ்தானின் துருக்மெங்காஸ் அரசு நிறுவனம் கல்கினிஷ் இயற்கை வாயு வயலிலிருந்து துவங்கி, ஆப்கானிஸ்தானின் ஹெராத் மற்றும் கந்தகார் நகரங்கள் வழியாக பாகிஸ்தானின் வழியாக குவெட்டா மற்றும் முல்தான் நகரங்கள் வழியாக. இந்தியாவின் பஞ்சாப் மாநிலத்தின் பசில்கா நகரத்தில் முடிவடைகிறது.  இந்த இயற்கை எரிவாயு குழாய் தடத்தின் மொத்த நீளம்   ஆகும். இத்திட்டம் முடிவடையும் போது, இதுவே உலகின் இரண்டாவது இயற்கை எரிவாயு குழாய்த் திட்டமாக விளங்கும்.
## இதனையும் காண்க
* கல்கினிஷ் இயற்கை எரிவாயு வயல்
* துருக்மெங்காஸ்
* நார்ட் ஸ்ட்ரீம் எரிவாயு வழித்தடம்

## மேற்கோள்கள்

பகுப்பு:இயற்கை எரிவாயு வழித்தடங்கள்
பகுப்பு:துருக்மெனிஸ்தான்
பகுப்பு:தெற்காசியா
கல்கினிஷ் இயற்கை எரிவாயு வயல்

**கல்கினிஷ் இயற்கை வாயு வயல்** (*Galkynysh Gas Field*), துருக்மெனிஸ்தான் நாட்டின் தெற்கில் மாரி மாகாணத்தில் அமைந்த இயற்கை எரிவாயு வயல் ஆகும். இதுவே  உலகின் இரண்டாவது பெரிய எரிவாயு வயல் ஆகும்.துருக்மெங்காஸ்  எனும் அரசு நிறுவனம் இங்கு இயற்கை எரிவாயு ஆலைகளை அமைத்துள்ளது.

## வரலாறு
இந்த இயற்கை எரிவாயு வயல் 2 நவம்பர் 2006 அன்று கண்டுபிடிக்கப்பட்டது.துருக்கி மற்றும் சீன நாட்டு நிறுவனங்கள் எரிவாயுவை  இவ்வயல்களிலிருந்து அகழ்ந்து எடுக்க அனுமதிக்கப்பட்டனர். 

நவம்பர் 2011ல் இந்த இயற்கை எரிவாயு வயலுக்கு, கல்கினிஷ் இயற்கை வாயு வயல்ககள் எனப்பெயரிடப்பட்டது.. Production started in September 2013. இந்த எரிவாயு வயல்களிலிருந்து துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம்  நடைமுறைப்படுத்த உள்ளது. 

## விளக்கம்
உலகின் இரண்டாவது பெரிய இயற்கை எரிவாயு வயலின் எரிவாயுவின் இருப்பு  என மதிப்பிடப்பட்டது. It lies on  zone of  in length and  in width in the depth of . Galkynysh consist of Iolotan, Minara, Osman and Yashlar fields. Other nearby gas areas are Gunorta Garakel, Garakel, Giurgiu, Gazanly, Gundogar Eloten and Gunbatar Yandakly.மேலும் இந்த வயலில் பாறை எண்ணெய் இருப்பு 300 மில்லியன் டன்கள் என மதிப்பிடப்பட்டுள்ளது. 
## வளர்ச்சி
இந்த இயற்கை எரிவாயு வயலில் துருக்மெங்காஸ்  எனும் அரசு நிறுவனம் மற்றும் உண்டாய் பொறியியல் நிறுவனம் மற்றும் பெட்ரோஃபாக் நிறுவங்கள் இயற்கை எரிவாயு ஆலைகளை நிறுவியுள்ளது.
## இதனையும் காண்க
* துருக்மெங்காஸ்
* துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம்  
* நரகத்திற்கான கதவு

## மேற்கோள்கள்

பகுப்பு:துருக்மெனிஸ்தான்
பகுப்பு:எரி வாயு
பி. எஸ். லோகநாத்

**பி. எஸ். லோகநாத்** (*B. S. Lokanath*, 1937&nbsp;– 2011) என்பவர் ஒரு இந்திய திரைப்பட ஒளிப்பதிவாளர் ஆவார். இவர்  தமிழ், தெலுங்கு, கன்னடம், பாலிவுட் திரைப்படங்களில் பணிபுரிந்துள்ளார். இவர்  கே. பாலச்சந்தரின் படங்களில் ஒளிப்பதிவாளராக நன்கு அறியப்பட்டார். அவரின்  55 படங்களில் பணியாற்றியுள்ளார். இவரது தொழில் வாழ்க்கையில்,  *[[அபூர்வ ராகங்கள்]]* (1975) படத்திற்காக சிறந்த ஒளிப்பதிவாளருக்கான தேசிய மற்றும் திரைப்பட விருதையும்,  *[[நினைத்தாலே இனிக்கும்|நினைதலே இனிக்கும்]]* (1979) படத்திற்கு சிறந்த ஒளிப்பதிவாளருக்கான தமிழ்நாடு அரசு திரைப்பட விருதையும் பெற்றுள்ளார். இவர் மாரடைப்பால்   9 திசம்பர் 2011 அன்று சென்னையில் இறந்தார்.

## பகுதி திரைப்படவியல்

* *[[உத்தரவின்றி உள்ளே வா]]* (1971)
* *[[திக்குத் தெரியாத காட்டில்]]* (1972)
* *[[அரங்கேற்றம் (திரைப்படம்)|அரங்கேற்றம்]]* (1973)
* *[[சொல்லத்தான் நினைக்கிறேன்]]* (1973)
* *ஐனா* (1977)
* *[[அவள் ஒரு தொடர்கதை]]* (1974)
* *[[நான் அவனில்லை (1974 திரைப்படம்)|நான் அவனில்லை]]* (1974)
* *[[அபூர்வ ராகங்கள்]]* (1975)
* *[[மன்மத லீலை]]* (1976)
* *[[அந்துலேனி கதா]]* (1976)
* *[[மூன்று முடிச்சு (திரைப்படம்)]]* (1976)
* *[[அவர்கள் (திரைப்படம்)]]* (1977)
* *சிலகம்மா செப்பிந்தி* (1977)
* *[[மரோசரித்ரா]]* (1978)
* *பிராணம் கரீது* (1978)
* *[[நிழல் நிஜமாகிறது]]* (1978)
* *[[தப்புத் தாளங்கள்]]*  (1978)
* *[[நினைத்தாலே இனிக்கும்]]*  (1979)
* *[[நூல் வேலி]]* (1979)
* *[[இதி கத காது]]* (1979)
* *[[வறுமையின் நிறம் சிவப்பு]]* (1981)
* *[[ஏக் தூஜே கே லியே]]* (1981)
* *[[தண்ணீர் தண்ணீர்]]* (1981)
* *ஆடவால்லு மீக்கு ஜோஹர்லு* (1981)
* *[[எங்க ஊரு கண்ணகி]]* (1981)
* *[[தில்லு முல்லு]]* (1981)
* *[[47 நாட்கள்]]*  (1981)
* *[[அக்னி சாட்சி (திரைப்படம்)|அக்னி சாட்சி]]* (1982)
* *ஜரா சி ஜிந்தகி* (1983)
* *பெங்கியல்லி அராலித ஹூவூ* (1983)
* *[[பொய்க்கால் குதிரை (திரைப்படம்)|பொய்க்கால் குதிரை]]* (1983)
* *கோகிலம்மா* (1983)
* *எரெடு ரெக்ககளு* (1984)
* *[[அச்சமில்லை அச்சமில்லை]]* (1984)
* *எரடு ரேகேகலு* (1984)
* *ஹகீகத்* (1985)
* *முகில மல்லிகே* (1985)
**[[ஊர்க்காவலன்]]* (1987)
**[[தங்கத்தின் தங்கம்]]* (1990)
* *[[புதிய ராகம்]]* (1991)
**[[பாரம்பரியம் (திரைப்படம்)]]* (1993)
* *[[எல்லாமே என் ராசாதான்]]* (1995)

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:2011 இறப்புகள்
பகுப்பு:1937 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பூலோ கசாப் சட்டமன்றத் தொகுதி

**பூலோ கசாப் சட்டமன்றத் தொகுதி** (மலாய்: *Bahagian Pilihan Raya Buloh Kasap*; ஆங்கிலம்: *Buloh Kasap State Constituency*; சீனம்: 巫罗加什州议席) என்பது மலேசியா, ஜொகூர் மாநிலத்தில் உள்ள ஒரு சட்டமன்றத் தொகுதி (**N01**) ஆகும். 

பூலோ கசாப் சட்டமன்றத் தொகுதி 1973-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் சட்டமன்றத் தேர்தல் நடைபெற்றது. பின்னர் இந்தத் தொகுதி 1982-ஆம் ஆண்டில் நீக்கப்பட்டு, 2003-ஆம் ஆண்டில் மீண்டும் உருவாக்கப்பட்டது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது. 

1974-ஆம் ஆண்டில் இருந்து பூலோ கசாப் சட்டமன்றத் தொகுதி, ஜொகூர் மாநில சட்டமன்றத்தில் பிரதிநிதிக்கப் படுகிறது. தற்போது சகாரி சாரிப் (*Zahari Sarip*) என்பவர் இந்தச் சட்டமன்றத் தொகுதியின் உறுப்பினராக உள்ளார்.

**பூலோ கசாப் சட்டமன்றத் தொகுதி** (*Buloh Kasap State Constituency*) மலேசியாவில் புலோக்கசாப் ஜொகூர் மாநிலத்தில் உள்ள ஒரு மாநிலத் தொகுதியாகும், இது ஜொகூர் மாநில சட்டமன்றம் பிரதிநிதித்துவம் பெறுகிறது.

## வாக்காளர் எண்ணிக்கை
பூலோ கசாப் சட்டமன்றத் தொகுதியின் 2022-ஆம் ஆண்டு வாக்காளர் எண்ணிக்கை:
* மலாயர் **56.02%** 
* சீனர் **31.65%** 
* இந்தியர் **11.06%** 
* பிற இனத்தவர் **1.11%** 
* சபா பூமிபுத்திரா **0.08%**
* சரவாக் பூமிபுத்திரா **0.07%**

30 மார்ச் 2018 அன்று வெளியிடப்பட்ட மத்திய அரசிதழின்படி, பூலோ கசாப் தொகுதி **17** வாக்குச் சாவடித் தொகுதிகளாகப் பிரிக்கப்பட்டுள்ளது.

## வரலாறு

## தேர்தல் முடிவுகள்

## மேலும் காண்க
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## வெளி இணைப்புகள்

பகுப்பு:ஜொகூர் சட்டமன்றத் தொகுதிகள்
பகுப்பு:மலேசியத் தேர்தல் தொகுதிகள்
கெமேலா சட்டமன்றத் தொகுதி

**கெமேலா சட்டமன்றத் தொகுதி** (மலாய்: *Bahagian Pilihan Raya Kemelah*; ஆங்கிலம்: *Kemelah State Constituency*; சீனம்: 凯米拉州选区) என்பது மலேசியா, ஜொகூர் மாநிலத்தில் உள்ள ஒரு சட்டமன்றத் தொகுதி (**N04**) ஆகும். 

கெமேலா சட்டமன்றத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கெமேலா சட்டமன்றத் தொகுதி, ஜொகூர் மாநில சட்டமன்றத்தில் பிரதிநிதிக்கப் படுகிறது. தற்போது சரஸ்வதி நல்லதம்பி என்பவர் இந்தச் சட்டமன்றத் தொகுதியின் உறுப்பினராக உள்ளார்.

## வரலாறு.
### தொகுதி வரலாறு

## தேர்தல் முடிவுகள்

## மேலும் காண்க
* மலேசியத் தேர்தல் தொகுதிகள்
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## மேற்கோள்கள்

## வெளி இணைப்புகள்

பகுப்பு:ஜொகூர் சட்டமன்றத் தொகுதிகள்
பகுப்பு:மலேசியத் தேர்தல் தொகுதிகள்
எஸ். ஆர். கதிர்

**எஸ். ஆர். கதிர்** (*S. R. Kathir*) தமிழ்த் திரைப்படங்களில் பணியாற்றும் ஓர் இந்திய ஒளிப்பதிவாளராவார். இவர் தென்னிந்தியத் திரைப்பட ஒளிப்பதிவாளர்கள் சங்கத்தில் உறுப்பினராக உள்ளார். எம். சசிக்குமார், சமுத்திரக்கனி, கௌதம் வாசுதேவ் மேனன் ஆகியோருடன் இணைந்து பணியாற்றியதற்காக அறியப்படுகிறார்.

## தொழில் வாழ்க்கை
கதிர், கற்றது தமிழ் (2007), *[[சுப்ரமணியபுரம் (திரைப்படம்)|சுப்பிரமணியபுரம்]]* (2008), நாடோடிகள் (2009) உள்ளிட்ட திரைப்படங்களில் பணியாற்றியுள்ளார். பெரும்பாலும் இயக்குநர்களான சசிக்குமார், சமுத்திரக்கனி ஆகியோரின் முயற்சிகளில் இணைந்து பணியாற்றினார்.

## திரைப்படவியல்

## விருதுகள்

* பாசுடன்  பன்னாட்டுத் திரைப்பட விழா சிறந்த ஒளிப்பதிவாளர் (2022) -*[[ஜெய் பீம் (திரைப்படம்)|ஜெய் பீம்]]*
* சிறந்த ஒளிப்பதிவாளர் விஜய் விருதுகள் (2009) 
* சிறந்த ஒளிப்பதிவாளர் (2008) -சுப்பிரமணியபுரம்சுப்பிரமணியபுரம்''உப்ராமனியபுரம்''
* சிறந்த ஒளிப்பதிவாளர் ஆனந்த விகடன் விருதுகள் (2016) -கிடாரி*[[கிடாரி (2016 திரைப்படம்)|கிதாரி]]*

## மேற்கோள்கள்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:கோவை மக்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
சரஸ்வதி நல்லதம்பி

மாண்புமிகு **சரஸ்வதி நல்லதம்பி** (ஆங்கிலம்: YB *Puan Saraswathy A/P Nallathamby*) (பிறப்பு: 1964) என்பவர் மலேசிய இந்திய வம்சாவளியைச் சேர்ந்த மலேசிய அரசியல்வாதி ஆவார்.

இவர் தற்போது பாரிசான் நேசனல் - மஇகா சார்பில், ஜொகூர் மாநில சட்டமன்றம் (சிகாமட் மாவட்டம்), கெமேலா சட்டமன்றத் தொகுதியின் சட்டமன்ற உறுப்பினராகப் பணியாற்றுகிறார் 

## 2022 தேர்தல்

கெமேலா சட்டமன்றத் தொகுதியின் வாக்காளர்களில் 55% விழுக்காட்டினருக்கும் மேற்பட்டோர் மலாய்க்காரர்கள் ஆவார்கள். 2022 மலேசியப் பொதுத் தேர்தலில், சரஸ்வதி நல்லதம்பியை எதிர்த்து மலாய் வேட்பாளர்கள் 3 பேர் போட்டியிட்டனர்.

அவர்களில் ஒருவரான பாக்காத்தான் அரப்பான் வேட்பாளர் சுலைமான் முகட் நோர், ஏற்கனவே அந்தத் தொகுதியின் சட்டமன்ற உறுப்பினர் ஆவார். கெமேலா தொகுதியில் முன்னணி அரசியல்வாமதியாக அறியப்பட்டவர். இருப்பினும், அவரையும் வீழ்த்தி, அந்தத் தொகுதியில் ஒரு தமிழ்ப்பெண்மணி வெற்றி பெற்றது, அந்த வட்டாரத்தில் ஓர் அரசியல் சாதனையாக அறியப்படுகிறது.

33,702 வாக்களர்கள் கொண்ட கெமேலா சட்டமன்றத் தொகுதியில் 18,770 வாக்குகள் பதிவு செய்யப்பட்டன. அந்தத் தேர்தலில் சரஸ்வதி நல்லதம்பி 7,518 வாக்குகள் பெற்று 1,611 வாக்குகள் பெரும்பான்மையில் வெற்றி பெற்றார்.

## பொது

சரஸ்வதி நல்லதம்பி, மஇகாவின் தேசிய மகளிர் பிரிவின் தலைவியாகப் பொறுப்பு வகிக்கிறார். 2024 சூன் மாதம், கோலாலம்பூரில் நடைபெற்ற மஇகாவின் தேசிய அளவிலான தேர்தலில், சரஸ்வதி நல்லதம்பி போடியின்றி தேர்வு செய்யப்பட்டார்.

2024-2027 தவணைக்கான பதவிக்கு அவரை எதிர்த்து யாரும் வேட்புமனு தாக்கல் செய்யாததால், சரஸ்வதி வெற்றிப் பெற்றதாக அறிவிக்கப்பட்டார். தற்போது ஜொகூர் மாநில மஇகாவின் மகளிர் பிரிவின் தலைவியாகவும் பொறுப்பு வகிக்கிறார்.

## வாழ்க்கை

கெடா, மலேசிய உத்தாரா பல்கலைக்கழகத்தில் *(Universiti Utara Malaysia)* (UUM) உளவியல் துறையில் பட்டம் பெற்றவர். மேலும், சிங்கப்பூர் சட்டக் கல்லூரியில் *(Singapore Academy of Law)* வணிக மேலாண்மையில் இளங்கலை பட்டம் *(Bachelor's Degree in Business Management)* பெற்றவர் ஆவார்.

## மேலும் காண்க
* ஜொகூர் மாநில சட்டமன்றம்

## மேற்கோள்கள்

## வெளி இணைப்புகள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்‎
பகுப்பு:ஜொகூர் மாநில சட்டமன்ற உறுப்பினர்கள்
ஜாலவுன் மக்களவைத் தொகுதி

**ஜாலவுன் மக்களவைத் தொகுதி** (*Jalaun Lok Sabha constituency*) என்பது இந்தியா தென்மேற்கு உத்தரப் பிரதேசத்தின் ஜாலவுன் மாவட்டத்தில் உள்ள இந்திய நாடாளுமன்ற  மக்களவை தொகுதி ஆகும்.

உத்தரப் பிரதேசத்தில் உள்ள இந்தத் தொகுதியின் வரிசை எண் 58 ஆகும். இந்தத் தொகுதி பட்டியல் சாதி வேட்பாளர்களுக்காக ஒதுக்கப்பட்டுள்ளது.

## சட்டமன்றத் தொகுதிகள்

## நாடாளுமன்ற உறுப்பினர்கள்

## தேர்தல் முடிவுகள்

### 2024

 
 

## மேற்கோள்கள்

## மேலும் காண்க
* ஜாலவுன்
* மக்களவை தொகுதிகளின் பட்டியல்

பகுப்பு:உத்தரப் பிரதேச மக்களவைத் தொகுதிகள்
2-குளோரோ-9,10-இருபீனைலாந்தரசீன்

**2-குளோரோ-9,10-இருபீனைலாந்தரசீன்**  (*2-Chloro-9,10-diphenylanthracene*) என்பது C26H17Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 9,10-இருபீனைலாந்தரசீன் சேர்மத்தின் குளோரினேற்ற வழிப்பெறுதியாக இச்சேர்மம் வகைப்படுத்தப்படுகிறது.
2-குளோரோ-9,10-இருபீனைலாந்தரசீன் நீல-பச்சை நிற ஒளியை உமிழ ஒளிரும் பளபளப்பு குச்சிகளில் பயன்படுத்தப்படுகின்ற ஓர் ஒளிரும் சாயமாகும்.  

## மேற்கோள்கள்

பகுப்பு:குளோரோ அரீன்கள்
பகுப்பு:ஒளிரும் சாயங்கள்
பகுப்பு:ஆந்திரசீன்கள்
துருக்மெங்காஸ்

**துருக்மெங்காஸ**(**Türkmengaz**), நடு ஆசியாவின் தெற்கில் துருக்மெனிஸ்தான் நாட்டின் தெற்கில் உள்ள மாரி மாகாணத்தில் அமைந்த உலகின் இரண்டாவது பெரிய  கல்கினிஷ் இயற்கை எரிவாயு வயல்கள் கொண்ட அரசு நிறுவனம் ஆகும். . இந்நிறுவனம் சூலை 1996ல் நிறுவப்பட்டது. கல்கினிஷ் இயற்கை எரிவாயு வயல்களிலிருந்து, ஆப்கானிஸ்தான், பாகிஸ்தான் வழியாக இந்தியாவிற்கு இயற்கை எரிவாயு கொண்டு செல்லும்  துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம் 2024ஆம் ஆண்டிலிருந்து தொடங்க உள்ளது.

இந்நிறுவனம் இயற்கை எரிவாயு உற்பத்தி செய்வதுடன் ஆண்டிற்கு  381,000 டன் பாலித்தீனும்,   81,000 டன் பாலிபுரோப்பிலினும் உற்பத்தி செய்கிறது.
## இதனையும் காண்க
* கல்கினிஷ் இயற்கை எரிவாயு வயல்
* துருக்மெனிஸ்தான்-ஆப்கானிஸ்தான்-பாகிஸ்தான்-இந்தியா எரிவாயு குழாய்த் திட்டம்
## மேற்கோள்கள்

## இணைப்புகள்
* Official web-site

பகுப்பு:துருக்மெனிஸ்தான்
பகுப்பு:எரி வாயு
மலேசிய வன ஆய்வு நிறுவனம்

**மலேசிய வன ஆய்வு நிறுவனம்** அல்லது **பிரிம்** (மலாய்: *Institut Penyelidikan Perhutanan Malaysia*; ஆங்கிலம்: *Forest Research Institute Malaysia*) (**FRIM**); என்பது மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சின் கீழ் உள்ள ஒரு மலேசிய அரசு நிறுவனம் ஆகும்.

இந்த நிறுவனம், மலேசியாவில் ஒரு நிலையான மேலாண்மை மற்றும் வன வளங்களின் சிறந்த பயன்பாடுகள்; ஆகியவற்றை ஊக்குவிக்கிறது. வெப்பமண்டல மழைக்காடுகளில் ஆய்வு, மேம்பாடு மற்றும் பயன்பாடு ஆகியவற்றின் வழியாக அறிவார்ந்த தொழில்நுட்ப மாற்றத்தை உருவாக்கலாம் என்பதே இந்த நிறுவனத்தின் முதன்மை இலக்காக உள்ளது.

இந்த அரசு நிறுவனம், கோலாலம்பூருக்கு அருகிலுள்ள கெப்போங் வனப் பகுதியில் அமைந்துள்ளது. கெப்போங் வனப் பகுதியில் உள்ள மழைக்காடு, உலகின் மிகப் பழமையான மற்றும் மறு உருவாக்கம் பெற்ற மிகப்பெரிய வெப்பமண்டல மழைக்காடு ஆகும்.

## பொது

இந்த வன ஆய்வு நிறுவனம், 1985-இல் மலேசியத் தொழில்துறை அமைச்சின் கீழ் கொண்டு வரப்பட்டது. அதே காலக் கட்டத்தில் மலேசிய வன ஆய்வு மற்றும் மேம்பாட்டு வாரியத்தால் *(Malaysian Forestry Research and Development Board)* நிர்வகிக்கப்படும் ஒரு முழு அளவிலான சட்டப்பூர்வ அமைப்பாகவும் மாறியது.

கோலாலம்பூருக்கு வடமேற்கே 16 கிமீ தொலைவில் உள்ள கெப்போங் நகராட்சியில் உள்ள புக்கிட் லாகோங் வனப் பகுதிக்கு அருகில் 545 எக்டேர் பரப்பளவில் இந்த நிறுவனம் அமைந்துள்ளது. இந்த நிறுவனத்திற்கு 2017-ஆம் ஆண்டில் MS ISO 9001:2015 சான்றிதழ் வழங்கப்பட்டது.

இதற்கு முன்னர் ஏப்ரல் 2009-இல் தேசிய பாரம்பரியச் சட்டம் 2005-இன் கீழ் ஒரு பாரம்பரியத் தளமாக நியமிக்கப்பட்டது; மற்றும் சனவரி 2015-இல் தேசியப் பாரம்பரியத் தளமாக அறிவிக்கப்பட்டது.

### ஆய்வுத் தளங்கள்

இந்த வன ஆய்வு நிறுவனம் 545 எக்டேர் பரப்பளவைக் கொண்டது. சுற்றுச்சூழல் சுற்றுலாத் தளங்கள், ஆய்வகங்கள், பல்வகை ஆய்வுத் திட்டங்களைக் கொண்டுள்ளது.

## வரலாறு

1926-ஆம் ஆண்டில், மலாயா வனவியல் துறைக்கு, குபிட் *(G.E.S Cubitt)* என்பவர் தலைமை இயக்குநராகப் பொறுப்பு வகித்தார். அந்தக் கட்டத்தில், மலாயா வனவியல் துறைக்கு ஒரு தனி வன ஆய்வுப் பிரிவு தேவை என்பதை அவர் உணர்ந்தார். அதன் பின்னர் பாக்சுவொர்த்தி *(F.W. Foxworthy)* என்பவரிடம் ஆய்வுப் பிரிவை உருவாக்கித் தருமாறு குபிட்கேட்டுக் கொண்டார்.

இதன் தொடர்ச்சியாக சிலாங்கூர் கெப்போங் வனப்பகுதியில் தற்போதைய ஆய்வுத் தளம் தேர்ந்தெடுக்கப்பட்டது. தனி வன ஆய்வுப் பிரிவைத் தேர்வு செய்த பாக்சுவொர்த்தி, அந்தத் தளத்தின் முதல் தலைமை ஆய்வு அதிகாரியாகவும் பொறுப்பு ஏற்றார். தற்போது, டாக்டர் இசுமாயில் பாரியான் என்பவர் தலைமை இயக்குநராகப் பொறுப்பு வகிக்கிறார்.

## காட்சியகம்

Image: FRIM_1_0006.jpg|பரணி 
Image: FRIM_15_0003.jpg|பாதிக்கப்பட்ட இலை 
Image: FRIM_5_0052.jpg|காட்டுத் தரையில் பூஞ்சை  
Image: FRIM_2_0008.jpg|பரணி இலைக் காம்பு 
Image: FRIM_37_0101.jpg|மரங்களுக்கு அடியில் 
Image: FRIM_6_0053.jpg|பச்சை நரம்பு இலைகள்
Image: FRIM_7_0068.jpg|பச்சைக்காடு
Image: FRIM_29_0054.jpg|மரப்பட்டை


## மேற்கோள்கள்

## வெளி இணைப்புகள்
* 
* 
* Official Facebook page
* Tourism Malaysia - FRIM

பகுப்பு:மலேசிய அரசு‎
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பகுப்பு:சிலாங்கூர் சுற்றுலா இடங்கள்
9,10-இருபீனைலாந்தரசீன்

**9,10-இருபீனைலாந்தரசீன்**  (*9,10-diphenylanthracene*) என்பது C26H18 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் சற்று மஞ்சள் தூள் போன்ற தோற்றத்தைக் கொண்டுள்ளது. 9,10-இருபீனைலாந்தரசீன்  வேதி ஒளிர்வு வினைகளில் ஓர் உணர்திறனாகப் பயன்படுத்தப்படுகிறது. ஒளிரும் குச்சிகளில் நீல ஒளியை உருவாக்க பயன்படுகிறது. இச்சேர்மம் ஒரு மூலக்கூறு கரிம குறைக்கடத்தியாகும். நீல கரிம ஒளிகாலும் இருமுனையம் மற்றும் கரிம ஒளிகாலும் இருமுனையம் அடிப்படையிலான காட்சிகளில் பயன்படுத்தப்படுகிறது. இதன் அடர்த்தி 1.22 கி/செ.மீ3 ஆகும்.

## மேலும் காண்க
*2-குளோரோ-9,10-இருபீனைலாந்தரசீன்

## மேற்கோள்கள்

## வெளி இணைப்புகள்
* Polycyclic aromatic hydrocarbons, Australian National Pollutant Inventory

பகுப்பு:ஆந்திரசீன்கள்
பகுப்பு:கரிமக் குறைக்கடத்திகள்
பகுப்பு:அரோமாட்டிக் நீரகக்கரிமங்கள்
பிரகாஷ் கோவெலமுடி

**பிரகாஷ் ராவ் கோவேலமுடி** (*Prakash Rao Kovelamudi*) ஓர் இந்தியத் திரைப்பட இயக்குநரும், திரைக்கதை ஆசிரியரும் மற்றும் நடிகரும் ஆவார். இவர், பல்வேறு மொழிகளில் மாற்றுத் திரைப்படங்களுக்கான தனது படைப்புகளுக்கு பெயர் பெற்றவர். இவர் பாலிவுட்டிலும் நடிப்பில் அறிமுகமானார். பின்னர் 53வது தேசிய திரைப்பட விருதுகளில் தெலுங்கில் சிறந்த திரைப்படமான *பொம்மலட்டா* (2004), கற்பனைத் திரைப்படமான, *அனகனகா ஓ தீருடு* (2011), மற்றும் கருப்பு நகைச்சுவைப் படமான, *ஜட்ஜ்மெண்டல் ஹை கியா* (2019) ஆகிய படங்களை இயக்கினார். *லீ ஸ்ட்ராஸ்பெர்க் தியேட்டர்* மற்றும் திரைப்பட நிறுவனத்தின் முன்னாள் மாணவரான பிரகாஷ், மூத்த இயக்குநர் கோவெலமுடி ராகவேந்திர ராவின் மகனும் கோ. சூ. பிரகாஷ் ராவின் பேரனும் ஆவார்.

## திரைப்பட வாழ்க்கை
கோவேலமுடி தெலுங்கில் *நீத்தோ* என்ற திரைப்படத்தின் மூலம் அறிமுகமானார். இராஜமௌலியின் இயக்கத்தில் ஒரு படத்தில் இவர் நடிக்கவிருந்தார். ஆனால் படம் பின்னர் கைவிடப்பட்டது. இவரது இயக்கத்தில் வெளியான படங்களில் *பொம்மலட்டா* மற்றும் வால்ட் டிஸ்னி ஸ்டுடியோஸ் மோஷன் பிக்சர்ஸ் விநியோகித்த தெலுங்கு கற்பனைத் திரைப்படமான *அனகனகா ஓ தீருடு* ஆகியவை அடங்கும். ஆர்யா மற்றும் அனுசுக்கா செட்டி நடித்த இஞ்சி இடுப்பழகி படத்தையும் இயக்கியுள்ளார். இவரது மிக சமீபத்திய படமான *ஜட்ஜ்மெண்டல் ஹை கியா* மனநலப் பிரச்சினைகளைக் குறிக்கும் ஒரு கருப்பு நகைச்சுவைத் திரைப்படமாகும்.

## சொந்த வாழ்க்கை
கோவேலமுடி 2014 இல் கனிகா தில்லான் என்பவரை மணந்தார். பின்னர் இவர்கள் 2017 இல் விவாகரத்து பெற்றனர்.

## மேற்கோள்கள்

பகுப்பு:தெலுங்குத் திரைப்பட நடிகர்கள்
பகுப்பு:1975 பிறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
ஆண்டனி தெக்கேக்

**தம்பி ஆண்டனி** என்று நன்கு அறியப்பட்ட **ஆண்டனி தெக்கெக்** (*Antony Thekkek*) ஓர் இந்திய-அமெரிக்கத் திரைப்பட நடிகரும், எழுத்தாளரும், சமூக ஆர்வலரும் மற்றும் தயாரிப்பாளரும் ஆவார். மலையாள நடிகர் பாபு ஆண்டனியின் மூத்த சகோதரரான இவர் ஒரு எழுத்தாளராக மலையாளம் மற்றும் ஆங்கிலத்தில் நூல்களை வெளியிட்டுள்ளார். இவர் *கூனம்பாரா கவுண்டி*, *லைஃப் ஆஃப் ஊசோ*, *லேடி பைக்கர்* மற்றும் *வாஸ்கோ டா காமா* போன்ற பல புதினங்களை எழுதியுள்ளார். ஒரு நடிகராக, இவர் முதன்மையாக மலையாளத் திரைப்படத்துறையில் தீவிரமாக உள்ளார். *வாஸ்கோ டா காமா* என்ற தனது புத்தகத்திற்காக பஷீர்-அம்மா மலையாள விருதை வென்றுள்ளார்.

## ஆரம்பகால வாழ்க்கை.
தம்பி ஆண்டனி கேரளாவின் பொங்குன்னத்தில் ஒரு கேரள கிறித்துவ குடும்பத்தில் பிறந்தார். கட்டிடக்கலை நிபுணரான இவர் அமெரிக்காவிற்கு குடிபெயர்ந்து 3 தசாப்தங்களுக்கும் மேலாக சான் பிரான்சிஸ்கோ விரிகுடா பகுதியில் வசித்து வருகிறார்.

தனது தம்பி பாபு ஆண்டனி கதாநாயகனாக நடித்த *அரேபியா* படத்தின் மூலம் திரைப்படத்தில் அறிமுகமானார். அதன் பின்னர் பல அமெரிக்க மற்றும் இந்திய தயாரிப்புகளில், முக்கியமாக மலையாள மொழியில் நடித்துள்ளார். 2005 ஆம் ஆண்டில் ராஜீவ் அஞ்சல் இயக்கிய *பியாண்ட் தி சோல்* என்ற ஆங்கிலத் திரைப்படத்தில் ‘டாக்டர் ஆச்சார்யா’ வேடத்தில் நடித்ததற்காக ஹொனலுலு சர்வதேச திரைப்பட விழாவில் சிறந்த நடிகருக்கான விருதை வென்றார். 2010 ஆம் ஆண்டில், ஹாலிவுட் திரைப்படமான கேஷ் (2010 திரைப்படம்)  என்ற படத்தில் நடித்தார்.

‘கயல் பிலிம்ஸ்’ என்ற பதாகையின் கீழ் படங்களைத் தயாரித்துள்ளார்.*.*

## மேற்கோள்கள்

## கூடுதல் ஆதாரங்கள்
6 https://english.manoramaonline.com/entertainment/entertainment-news/2020/03/07/eelam-malayalam-movie-wins-award-golden-state-film-festival.html
7 https://www.americanbazaaronline.com/2020/03/19/malayalam-film-eelam-wins-award-at-golden-state-film-festival-440537/
https://www.eastbaytimes.com/2020/04/19/coronavirus-nursing-homes-with-covid19-deaths-have-history-of-serious-problems/

## வெளி இணைப்புகள்
* Profile in Rotten Tomatoes
* 
* Thampi Antony at MSI

பகுப்பு:கோட்டயம் மாவட்ட மக்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
லியோன் பெரேரா

**லியோன் பெரேரா** (பிறப்புஃ 1 ஜனவரி 1997) ஒரு தொழில்முறை சங்க கால்பந்து வீரர் ஆவார், அவர் லுனெபர்கர் எஸ். கே. ஹன்சா அணிக்காக மிட்பீல்டராக விளையாடுகிறார். ஜெர்மனியில் பிறந்த இவர் இலங்கை தேசிய கால்பந்து அணி விளையாடுகிறார்.

பகுப்பு:வாழும் மக்கள்
பகுப்பு:1997 பிறப்புகள்
ஜவுன்பூர் மக்களவைத் தொகுதி

**ஜவுன்பூர் மக்களவைத் தொகுதி** (*Jaunpur Lok Sabha constituency*) என்பது இந்தியாவில் உத்தரப் பிரதேசத்தின் பூர்வாஞ்சல் பிராந்தியத்தில் உள்ள ஒரு நாடாளுமன்றத் தொகுதியாகும்.

## சட்டமன்றப் பிரிவுகள்
2024ஆம் ஆண்டு நிலவரப்படி ஜவுன்பூர் மக்களவைத் தொகுதியின் உள்ள சட்டமன்றத் தொகுதிகள்

## நாடாளுமன்ற உறுப்பினர்கள்

^ இடைத்தேர்தல்

## மக்கள்தொகை
பல்வேறு மதிப்பீடுகளின்படி, இந்தத் தொகுதியில் கிட்டத்தட்ட 2.5 லட்சம் முதல் 3 இலட்சம் வாக்காளர்கள் பிராமணர்கள் ஆவார். சுமார் 2.25 லட்சம் வாக்காளர்கள் பட்டியல் சாதிகளைச் சேர்ந்தவர்கள். இதரப் பிரிவில் முக்கியமாக யாதவர்கள் மற்றும் சத்திரியர்கள் என 2.25 லட்சம் பேர் உள்ளனர். சுமார் 2 லட்சம் வாக்காளர்கள் குசுவாகா (மௌரியா) ஆவர். முஸ்லிம்கள் சுமார் 2.15 லட்சம். யாதவர்கள் அல்லாத பிற பிற்படுத்தப்பட்ட வகுப்பினர் இரண்டு லட்சத்திற்கும் சற்று அதிகமாக உள்ளனர். 2019ஆம் ஆண்டில், ஜவுன்பூரில் கிட்டத்தட்ட 10.40 லட்சம் வாக்காளர்கள் இருந்தனர்.

## தேர்தல் முடிவுகள்

### 2024 பொதுத் தேர்தல்

விரிவான முடிவுகள்t:
https://results.eci.gov.in/PcResultGenJune2024/ConstituencywiseS2473.htm

## மேலும் காண்க
* ஜான்பூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
சோமங்கலம் சுந்தரராஜ பெருமாள் கோயில்

**சுந்தரராஜ பெருமாள் கோயில்** என்பது இந்தியாவின் தமிழ்நாடு மாநிலத்தில் காஞ்சிபுரம் மாவட்டத்தின் சோமங்கலம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் சுமார் 950 வருடங்கள் பழமையானது. மூலவர் சுந்தரராஜ பெருமாள் மற்றும் தாயார் சவுந்தரவல்லி ஆவர்.

## அமைவிடம்
கடல் மட்டத்திலிருந்து சுமார் மீட்டர் உயரத்தில்,  என்ற புவியியல் ஆள்கூறுகள் கொண்டு சோமங்கலம் பகுதியில் இக்கோயில் கட்டப்பட்டுள்ளது.

## திருவிழா
இக்கோயிலில் ஒவ்வோர் ஆண்டும் நடைபெறுவது போல் 25 சூன் 2023 அன்றும் ஆனி அஸ்த நட்சத்திரத்தன்று சுவாமிக்கு திருமஞ்சன அபிசேகம் மற்றும் 26 சூன் 2023  அன்று கருடசேவை நிகழ்வுகள் நடைபெற்றன.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
பகுப்பு:காஞ்சிபுரம் மாவட்டத்திலுள்ள இந்துக் கோயில்கள்
பிலிபித் மக்களவைத் தொகுதி

**பிலிபித் மக்களவைத் தொகுதி** (*Pilibhit Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
பிலிபித் மக்களவைத் தொகுதி ஐந்து சட்டமன்றத் தொகுதிகளைக் கொண்டுள்ளது. இவை

## நாடாளுமன்ற உறுப்பினர்கள்
முதல் நாடாளுமன்றத் தேர்தலில் இந்திய தேசிய காங்கிரசு கட்சியும் இதனைத் தொடர்ந்து பிரஜா சோசலிச கட்சி இந்த இடத்தை மூன்று முறை வென்றது. பின்னர், அடுத்த தேர்தலில், இந்திய தேசிய காங்கிரசும் கூட்டணிக் கட்சிகளும் இந்த இடத்தை நான்கு முறை வென்றுள்ளன. 1989 முதல், நேரு-காந்தி குடும்பத்தைச் சேர்ந்த மேனகா காந்தி இந்த இடத்தை தனது செல்வாக்கின் கீழ் வைத்திருந்தார். பல்வேறு கட்சிகளில் போட்டியிட்டதன் மூலமோ அல்லது சுயேச்சையாகவோ போட்டியிடு இவர் இந்த இடத்தை வென்றுள்ளார். பாரதிய ஜனதா கட்சி 1991 நாடாளுமன்றத் தேர்தலில் பிலிபித் நாடாளுமன்றத் தொகுதியில் ஜனதா தளத்தின் மேனகா காந்தியினைத் தோற்கடித்து வெற்றி பெற்றது. அயோத்தி அலை 2004க்குள் மேனகா காந்தி பாஜகவில் சேர்ந்தார். இந்த ஆண்டு பாஜகவின் வேட்பாளராக இவர் இந்த இடத்தில் போட்டியிட்டு வென்றார். இவர் 2009-இல் ஆன்லா தொகுதியில் போட்டியிட்டு வெற்றிபெற்றார். பின்னர் 2014-இல் பிலிபித் திரும்பினார். பிலிபித் நாடாளுமன்றத் தொகுதி, இந்திய நாடாளுமன்றத்திற்கு ஐந்து முறைக்கு மேல் பெண் வேட்பாளரை அனுப்பிய ஒரு சில தொகுதிகளில் ஒன்றாகும்.

## தேர்தல் முடிவுகள்

### 2024 இந்தியப் பொதுத் தேர்தல்

 
 (***ஆதாரம்*** இந்திய தேர்தல் ஆணையம்) 

## மேற்கோள்கள்

## வெளி இணைப்புகள்

* 2019 லோக்சபா தேர்தல் முடிவுகள்

பகுப்பு:பிலிபித் மாவட்டம்
பகுப்பு:உத்தரப் பிரதேச மக்களவைத் தொகுதிகள்
புக்கிட் கேத்ரி தொடருந்து நிலையம்

**புக்கிட் கேத்ரி தொடருந்து நிலையம்** (ஆங்கிலம்: *Bukit Ketri Railway Station* மலாய்: *Stesen Keretapi Bukit Ketri*); சீனம்: 武吉凯特里火车站) என்பது  தீபகற்ப மலேசியா, பெர்லிஸ் மாநிலத்தில் பாடாங் பெசார் நகரில் உள்ள ஒரு தொடருந்து நிலையம் ஆகும்.

பாடாங் பெசார் தொடருந்து நிலையம் மற்றும் பட்டர்வொர்த் தொடருந்து நிலையம் ஆகிய நிலையங்களை இணைக்கும் கேடிஎம் கொமுட்டர் வடக்கு பகுதியில் *(KTM Komuter Northern Sector)* உள்ள நிலையங்களில் இதுவும் ஒன்றாகும். இந்த நிலையம் 2015-இல் திறக்கப்பட்டு பயன்படுத்தப் படுகிறது.

## வரலாறு

முதன்முதலில் 15 அக்டோபர் 1917 அன்று புக்கிட் மெர்தாஜாம் தொடருந்து நிலையம் முதல் அலோர் ஸ்டார் தொடருந்து நிலையம் வரையில் நீட்டிக்கப்பட்டது. அதன் பின்னர் புக்கிட் கேத்ரி தொடருந்து நிலையம் திறக்கப்பட்டது. 

இந்த நிலையம் பின்னர் ஈப்போ-பாடாங் பெசார் மின்சார இரட்டைப் பாதை கட்டுமானத் திட்டத்தில் *(Ipoh-Padang Besar Electric Double Track)* சீரமைக்கப்பட்டு 1 சனவரி 2016 அன்று மீண்டும் திறக்கப்பட்டது 

## இடம்

புக்கிட் கேத்ரி தொடருந்து நிலையம் பெர்லிஸ், புக்கிட் கேத்ரியில் அமைந்துள்ளது. இந்த நிலையம் பெசேரி (Beseri); சுப்பிங் (Chuping) போன்ற நகரங்களுக்கு அருகிலும் உள்ளது. இந்த நிலையம் பெர்லிஸ் மாநிலத் தலைநகரான கங்கார் நகரில் இருந்து 15 கிலோமீட்டர் தொலைவில் அமைந்துள்ளது.

## காட்சியகம்
* **புக்கிட் கேத்ரி தொடருந்து நிலையத்தின் காட்சிப் படங்கள் (24 திசம்பர் 2023)**

Bukit_Ketri_KTM_Platforms_20231224_145538.jpg|
Bukit_Ketri_KTM_Platforms_20231224_145626.jpg|
Bukit_Ketri_KTM_Platforms_20231224_145535.jpg|


## மேற்கோள்கள்

## வெளி இணைப்புகள்

பகுப்பு:பெர்லிஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
கோபா தொடருந்து நிலையம்

**கோபா தொடருந்து நிலையம்** (ஆங்கிலம்: *Kobah Railway Station* மலாய்: *Stesen Keretapi Kobah*); சீனம்: 科巴火车站) என்பது தீபகற்ப மலேசியா, கெடா, பென்டாங்கில் அமைந்துள்ள ஒரு தொடருந்து நிலையம் ஆகும். இந்த நிலையம் கேடிஎம் கொமுட்டர் வடக்கு பகுதி வழித்தடத்தில் அமைந்துள்ள நிலையங்களில் ஒன்றாகும்.

## வரலாறு

புக்கிட் மெர்தாஜாமில் இருந்து அலோர் ஸ்டாருக்கு வழித்தடம் கட்டப்பட்ட பிறகு கோபா தொடருந்து நிலையம் முதன்முதலில் 1915-இல் திறக்கப்பட்டது. 

இந்த நிலையம் பின்னர் ஈப்போ-படாங் பெசார் மின்சார இரட்டைப் பாதை கட்டுமானத் திட்டத்தில் மீண்டும் சீரமைக்கப்பட்டு 1 சனவரி 2016 அன்று மீண்டும் திறக்கப்பட்டது 

## தொகுப்பு
* **கோபா தொடருந்து நிலையத்தின் காட்சிப் படங்கள் (5 மார்ச் 2023)**

படிமம்:Kobah_KTM_Station,_Main_Entrance_to_Jalan_Pendang_(Kedah_State_Highway_K133)_20230305_140044.jpg|
படிமம்:Kobah_KTM_Station,_Overall_View_20230305_1335142.jpg|
படிமம்:Kobah_KTM_Station,_Platform_1_to_Butterworth_20230305_133725.jpg|
படிமம்:Kobah_KTM_Station,_Platform_1_to_Butterworth_20230305_133643.jpg|
படிமம்:Kobah_KTM_Station,_Platform_2_to_Padang_Besar_20230305_133301.jpg|
படிமம்:Kobah_KTM_Station,_Platform_2_to_Padang_Besar_20230305_133317.jpg|


## மேற்கோள்கள்

## வெளி இணைப்புகள்
* Keretapi Tanah Melayu Official Website

பகுப்பு:மலேசியத் தொடருந்து நிலையங்கள்
பகுப்பு:கெடா மாநிலத்தின் தொடருந்து நிலையங்கள்‎
சதாவோ

**சதாவோ** (தாய்ஃ சதாவோ)  என்பது தெற்கு தாய்லாந்தின் சோங்க்லா மாகாணத்தில் மலேசியா எல்லை உள்ள மாவட்டம் (ஆம்ஃபோ) ஆகும். மாவட்டத்தின் தலைநகரம் சதாவோ நகரம் என்றும் அழைக்கப்படுகிறது.

தாய்லாந்து மற்றும் மலேசியாவிற்கிடையிலான முக்கிய எல்லைக் கடப்பிடம், தம்போன் ஸம்நாக் காம் பகுதியில் உள்ள சடாவ் நகரத்திற்கு தெற்கில் 13 கிலோமீட்டர் தொலைவில் அமைந்துள்ள, சிறிய டானோக் (தாய: ด่านนอก, ஆர்.டி.ஜி.எஸ்: dan nok) நகரம் ஆகும். மலேசியப் பகுதியில் உள்ள குடியுரிமை, சுங்கத்துறை, தனிமைப்படுத்தல் மற்றும் பாதுகாப்புச் சோதனை மையம் புக்கிட் காயு ஹிட்டம் ஐ.சி.க்யூ.எஸ் சோதனை மையம் என அழைக்கப்படுகிறது. சடாவ் நகரத்திற்கு மேற்கில் 12 கிலோமீட்டர் தொலைவில் பதாங் பெசார் மாவட்டத்தில் இரண்டாவது சிறிய எல்லைக் கடப்பிடம் உள்ளது.

## குறிப்புகள்

பகுப்பு:மலேசியாவில் எல்லையைக் கடக்கும் இடங்கள்
பகுப்பு:Coordinates on Wikidata
லெபனான் மரோனைட் கிறித்தவர்கள்

**லெபனான் மரோனைட் கிறித்தவர்கள்** என்பவர்கள் மேற்காசியாவின் லெபனான் நாட்டில் வாழும் கத்தோலிக்க மரோனைட் கிறித்துவத்தவர்கள் ஆவர். லெபனான் கத்தோலிக்க மரோனைட் கிறித்தவர்கள் லெபனான் மலை மாகாணம் மற்றும் கிழக்கு பெய்ரூத் பகுதிகளில் அடர்த்தியாக வாழ்கின்றனர்.லெபனான் மக்கள் தொகையில் மரோனைட் கிறித்தவர்கள் 30% ஆக உள்ளது.

19ஆம் நுற்றாண்டின் முற்பகுதியில் லெபனான் மரோனைட் கிறித்தவர்களும், துருஸ் மக்களும் இணைந்து உதுமானியப் பேரரசின் ஒரு பகுதியாக தற்கால நவீன லெபனான் பகுதியை நிறுவினர்.1860ல்  மரோனைட்டுகளுக்கும், துருஸ் மக்களுக்கும் இடையே ஏற்பட்ட பிணக்கால், மொரோனைட்டு கிறித்தவர்கள் பெரும்பான்மை கொண்ட  தன்னாட்சி லெபனான் மலை மாகாணம் நிறுவப்பட்டது. 

முதலாம் உலகப் போரின் முடிவில் இசுலாமிய  உதுமானியப் பேரரசு வீழ்ச்சி கண்டதால், மரோனைட்டு கிறித்தவர்கள் தன்னாட்சி லெபனான் மலை மாகாணத்தைச் சுற்றியுள்ள பகுதிகளை ஆக்கிரமித்துக் கொண்டனர். இரண்டாம் உலகப் போர் முடிவில் பிரான்சு காலனியாக இருந்த லெபனான் மற்றும் சிரியா பகுதிகளின் பல இடங்களை மெரொனைட் கிறித்தவர்கள் ஆக்கிரமித்து கொண்டனர். 1975-1990 வரை நடைபெற்ற லெபனான் உள்நாட்டுப் போர் முடிவில் லெபனான் அரசியலில் மரோனைட் கிறித்தவர்களின் மேலாதிக்கம் வீழ்ந்து, லெபனான் சியா மற்றும் சுன்னி முஸ்லீம்களின் கை ஓங்கியது.

லெபனான் அரசியலமைப்பு சட்டத்தில் சுன்னி, சியா முஸ்லீம்கள், மரோனைட் கிறித்தவர்கள் மற்றும் துருஸ் மக்களின் மக்கள் தொகைக்கு ஏற்ப  நாடாளுமன்றத்தில் பிரதிநிதித்துவம் வழங்கப்பட்டது. 

லெபனான் நாட்டின் பல்வேறு சமய நிறுவனங்கள் எழுதப்படாத லெபனான் தேசிய ஒப்பந்தப்படி, மரோனைட் கிறித்தவர் நாட்டின் குடியரசுத் தலைவராக ஏற்றுக் கொண்டனர். 
## பண்பாடு
### சமயம்

துருக்கி நாட்டின் கத்தே மாகாணததின் கத்தோலிக்க கீழைத்திருச்சபைகளில் ஒன்றான அந்தியோக்கியா மரோனைட் சிரியாக் திருச்சபையின் வழிவந்தவர்கள் மரோனைட் கிறித்தவர்கள் ஆவார். திருச்சபை வழிபாட்டில் சிரியாக் மொழியை பயன்படுத்துகின்றனர்.  

## லெபனான் நாட்டில் மரோனைட் கிறித்தவர்களின் புவியியற் பரவல்
பெய்ரூத், லெபனான் மலை மாகாணம், வடக்கு மாகாணத்தின் தெற்குப் பகுதி மற்றும் தெற்கு மாகாணத்தில் லெபனான் மரோனைட்கத்தோலிக்க கிறித்தவர்கள் பெரும்பான்மையாக வாழ்கின்றனர்.

## மக்கள் தொகை பரம்பல்
லெபனான் நாட்டின் மக்கள் தொகையில் மரோனைட் கத்தோலிக்க கிறித்தவர்களின் மக்கள் தொகை பரம்பல்:

## இதனையும் காண்க
* துருஸ் மக்கள்
## மேற்கோள்கள்

## வெளி இணைப்புகள்

* Baladites: Official website of the Lebanese Maronite Order 
* Antonins:  Official website of the Lebanese Antonin Order 
* Aleppians: Official Website of the Mariamite Maronite Order (O.M.M.)  

* Kreimists or Lebanese missionaries: Official website of the Congregation of Maronite Lebanese Missionaries
* The Syriac Maronites

பகுப்பு:லெபனான்
பகுப்பு:கிறித்தவப் பிரிவுகள்
முகமது திலாவர் மிர்

**முகமது திலாவர் மிர்** (*Mohmad Dilawar Mir*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் அப்னி கட்சியின் உறுப்பினராக அம்மாநிலத்தின் அரசியலில் இயங்கினார். பாரமுல்லா மாவட்டத்தில் உள்ள இரபியாபாத் சட்டமன்றத் தொகுதியில் இருந்து தேர்ந்தெடுக்கப்பட்டு சம்மு காசுமீரின் சட்டமன்ற உறுப்பினராக இருந்தார். இவவரது மகன் இயாவர் மிர் 2014 ஆம் ஆண்டில் சம்மு காசுமீரின் சட்டமன்ற உறுப்பினராக ஆனார்.  முகமது திலாவர் மிர் சம்மு மற்றும் காசுமீர் மக்கள் ஜனநாயகக் கட்சியிலிருந்து விலகி 2020 ஆம் ஆண்டு பிப்ரவரி மாதத்தில் அப்னி கட்சியை உருவாக்கினார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:பாரமுல்லா மாவட்டம்
மலேசிய செம்பனை வாரியம்

**மலேசிய செம்பனை வாரியம்** (மலாய்: *Lembaga Minyak Sawit Malaysia*; ஆங்கிலம்: *Malaysian Palm Oil Board*) (**MPOB**); என்பது மலேசிய தோட்டத் தொழில் மற்றும் மூலப் பொருட்கள் அமைச்சின் கீழ் உள்ள ஒரு மலேசிய அரசு நிறுவனம் ஆகும்.

இந்த நிறுவனம் மலேசியாவில் செம்பனை தொழில்துறையின் நிலை உயர்வு மற்றும் தர உயர்வின் மேம்பாட்டிற்கு பொறுப்பான அரசு நிறுவனமாகச் செயல்படுகிறது.

## வரலாறு

1998-இல் மலேசிய செம்பனை வாரியச் சட்டம் *(Malaysian Palm Oil Board Act)* நிறைவேற்றப் பட்டதும்;  மலேசிய செம்பனை வாரியம் *(MPOB)*  நிறுவப்பட்டது. ஏற்கனவே இருந்த **மலேசிய செம்பனை ஆய்வு நிறுவனம்** *(Palm Oil Research Institute of Malaysia)* *(PORIM)*; மற்றும் செம்பனை பதிவு மற்றும் உரிமம் வழங்கும் ஆணையம் *(Palm Oil Registration and Licensing Authority)* *(PORLA)* ஆகிய இரண்டு அமைப்புகளும் ஒன்றாக இணைவதற்கு வழிவகுத்தது.

மலேசிய செம்பனை வாரியம் 1 மே 2000-இல் முறைப்படி செயல்படத் தொடங்கியது. மலேசிய செம்பனை வாரியத்தின் முதல் தலைமை இயக்குநராக, 2006-ஆம் ஆண்டு வரை, யூசோப் பாசிரோன் *(Yusof Basiron)* என்பவர் பணியாற்றினார்.

அதன் பின்னர் சிலர் தலைமை இயக்குநர் பதவியை வகித்துள்ளனர். 31 சூலை 2018-இல் முகமட் பக்கே சாலே என்பவர், இரண்டு வருட காலத்திற்கு தொழில்துறை ஒழுங்குமுறை மற்றும் ஆய்வு அமைப்பின் தலைவராக நியமிக்கப்பட்டார்.

## பொது

மலேசிய செம்பனை வாரியம் என்பது மலேசிய தோட்டத் தொழில் மற்றும் மூலப் பொருட்கள் அமைச்சின் கீழ் இயங்கும் ஒரு வாரியமாகும். இந்த வாரியத்திற்கு, செம்பனை எண்ணெய் தொழில் வரிகள் மற்றும் ஆய்வுகளுக்கான அரசாங்க மானியங்கள் மூலம் நிதியளிக்கப்படுகிறது. செம்பனைத் தொழிலில் ஈடுபட்டுள்ள அனைத்து வணிகங்களும் மலேசிய செம்பனை வாரியத்தின் வழியாக உரிமம் பெற்றிருக்க வேண்டும்.

இந்த வாரியத்தின் தற்போதைய தலைவர் சாரிர் பின் அப்துல் சமாத் *(Shahrir bin Abdul Samad)*; மற்றும் தலைமை இயக்குநர் சூ யூ யென் மே *(Choo Yuen May).*

இந்த வாரியத்தின் தலைமையகம் சிலாங்கூர், பண்டார் பாரு பாங்கியில் உள்ளது. இந்த வாரியத்திற்கு மலேசியாவின் முக்கிய நகரங்களில் அலுவலகங்கள் உள்ளன. மேலும் சீனா, பாகிஸ்தான், அமெரிக்கா, எகிப்து ஆகிய நாடுகளிலும்; பிரசல்ஸ் நகரத்திலும் அலுவலகங்கள் உள்ளன.

## செயல்பாடுகள்

இந்த வாரியத்தின் செயல்பாடுகளில் ஆய்வுகள், பதிப்பு வெளியீடுகள், மேம்பாட்டு விதிமுறைகளைச் செயல்படுத்துதல் மற்றும் மலேசியாவில் செம்பனை எண்ணெய் தொழிலை மேம்படுத்துதல் ஆகியவை அடங்கும்.

மலேசியாவில் செம்பனை எண்ணெய் உற்பத்தியின் அனைத்து நிலைகளையும்; நடவு முதல் ஏற்றுமதி வரை மலேசிய செம்பனை வாரியம் மேற்பார்வையிடுகிறது. அத்துடன் செம்பனை ஆய்வு *(Journal of Oil Palm Research)* எனும் ஆய்விதழ் உட்பட பல இதழ்களை இந்த வாரியம் வெளியிடுகிறது.

## மேலும் காண்க
* செம்பனை
* செம்பனை எண்ணெய்
* காடழிப்பு
* மண் சிதைவாக்கம்
* நீர் மாசுபடுதல்

## மேற்கோள்கள்

## வெளி இணைப்புகள்
* 
* 

பகுப்பு:மலேசிய அரசு‎
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பரசுராம் கங்வார்

மருத்துவர் **பரசுராம் கங்வார்** (*Parshuram Gangwar*) ஓர் இந்திய அரசியல்வாதியும் முன்னாள் நாடாளுமன்ற உறுப்பினரும், தொழிலால் மருத்துவரும் ஆவார். இவர் உத்திரப் பிரதேசத்தில் பர்க்கேரா என்ற சிறிய நகரத்தில் பிறந்தார். இவரின் தந்தை ஜம்மான் லால். மே 1957-இல், இவர் ஈசுவரவதியை மணந்தார். இந்த இணையருக்கு இரண்டு மகன்களும் நான்கு மகள்களும் உள்ளனர்.

உத்தரப் பிரதேசத்தின் பிலிபித்தில் உள்ள லலித் அரி ஆயுர்வேதக் கல்லூரியில் மருத்துவப் பட்டம் பெற்றார். இவர் ஒரு மருத்துவ பயிற்சியாளராகவும் விவசாயியாகவும் இருந்தார். 1991ஆம் ஆண்டில் பிலிபித் மக்களவைத் தொகுதியிலிருந்து பத்தாவது மக்களவை நாடாளுமன்ற உறுப்பினராக (பாரதிய ஜனதா கட்சி) பணியாற்றினார். மேலும் 30.86% வாக்குகளைப் பெற்று ஜனதா தளத்தின் மேனகா காந்தி தோற்கடித்தார்.

## மேற்கோள்கள்

## வெளி இணைப்புகள்

* பத்தாவது மக்களவை உறுப்பினர்கள் பயோப்ரோஃபைல் உறுப்பினர்கள் பயோடேட்டா.

பகுப்பு:10வது மக்களவை உறுப்பினர்கள்
பகுப்பு:2015 இறப்புகள்
பகுப்பு:1937 பிறப்புகள்
சுமெர்பூர்

**சுமெர்பூர்** (Sumerpur) இந்தியாவின் உத்தரப்பிரதேச மாநிலத்தில் உள்ள அமீர்பூர் மாவட்டத்தில் இருக்கும் ஒரு நகரமும் நகரப்பஞ்சாயத்தும் ஆகும். பருவா சுமெர்பூர் என்ற பெயராலும் இது அழைக்கப்படுகிறது.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சுமெர்பூரின் மக்கள் தொகை 24,656 ஆகும்.  அப்போது இம்மக்கள் தொகையில் ஆண்கள் 54% ஆகவும், பெண்கள் 46% ஆகவும் இருந்தனர். சுமெர்பூரின் சராசரி கல்வியறிவு விகிதம் 59% ஆகும். இது தேசிய சராசரியான 59.5% என்பதை  விட குறைவாக உள்ளது.  மொத்த மக்கள் தொகையில் ஆண்களின் கல்வியறிவு 79% ஆகவும், பெண்களின் கல்வியறிவு 62% ஆகவும் இருந்தது.  சுமெர்பூரில், உள்ள மக்கள் தொகையில் 27% பேர் 6 வயதிற்குட்பட்டவர்கள் ஆவர்.

## போக்குவரத்து
மாவட்டத் தலைமையகத்திலிருந்து சுமார் 15 கி. மீ. தொலைவில் சுமெர்பூர் அமைந்துள்ளது.  கான்பூரிலிருந்து 80 கி. மீ தொலைவில் உள்ள இந்நகரம் தேசிய நெடுஞ்சாலை 34 மற்றும் 27 வழியாக நன்கு இணைக்கப்பட்டுள்ளது.&nbsp;&nbsp;இலக்னோ, கான்பூர், மும்பை, கோரக்பூர், துர்க், கட்னி, ராகால், பண்டா, சத்னா, ஜான்சி, அரித்வார், சபல்பூர், சித்ரகூடு  போன்ற சில முக்கிய இரயில் நிலையங்களுடனும் சுமேர்பூர் நன்கு இணைக்கப்பட்டுள்ளது.

அருகிலுள்ள விமான நிலையங்கள் கான்பூர் விமான நிலையமும் சவுத்ரி சரண் சிங் பன்னாட்டு விமான நிலையமும் ஆகும்.

## மேற்கோள்கள்

பகுப்பு:Coordinates on Wikidata
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
மலேசிய நெடுஞ்சாலை வாரியம்

**மலேசிய நெடுஞ்சாலை வாரியம்** (மலாய்: *Lembaga Lebuhraya Malaysia*; ஆங்கிலம்: *Malaysian Highway Authority*) (**LLM**); என்பது மலேசிய பொதுப் பணி அமைச்சின் கீழ் உள்ள ஒரு மலேசிய அரசு வாரியம் ஆகும். தீபகற்ப மலேசியாவில் உள்ள அனைத்துச் சுங்கச் சாவடிகளையும் மேற்பார்வையிடும் பொறுப்பு இந்த வாரியத்திடம் ஒப்படைக்கப்பட்டு உள்ளது.

இந்த வாரியம் மலேசிய நாடாளுமன்றச் சட்டம் 231 (1980) (Parliament Act 231(1980) - சட்டத்தின் கீழ் சட்ட ஒப்புதல் பெற்ற ஓர் அமைப்பாகும். 

மலேசியாவில் சுங்கச் சாவடிகளைக் கொண்ட நெடுஞ்சாலைகளில் பராமரிப்புச் செயல்பாடுகளைத் திட்டமிடுதல், செயல்படுத்துதல், மேற்பார்வை செய்தல் போன்ற பொறுப்புகள் இந்த வாரியத்திடம் ஒப்படைக்கப்பட்டு உள்ளன.

## பொது

மலேசிய நெடுஞ்சாலை வாரிய மேற்பார்வையின் கீழ் திட்டமிடப்பட்டு, வடிவமைக்கப்பட்டு, கட்டப்பட்டு பராமரிக்கப்படும் முதல் சுங்கச்சாவடி மலேசிய வடக்கு தெற்கு நெடுஞ்சாலை ஆகும். இதுவே மலேசியாவின் மிக நீண்ட விரைவுச்சாலை ஆகும்.

1995-ஆம் ஆண்டில் கட்டி முடிக்கப்பட வேண்டிய இந்த விரைவுச்சாலை, 15 மாதங்களுக்கு முன்னதாகவே 1994 பிப்ரவரி மாதம் கட்டி முடிக்கப்பட்டது.

1994 செப்டம்பர் 8-ஆம் தேதி, மலேசியப் பிரதமர் மகாதீர் முகமது அதிகாரப் பூர்வமாகத் திறந்து வைத்தார்.

### தனியார் மயமாக்கல்

அரசாங்கத்தின் தனியார்மயக் கொள்கையின் விளைவாக, இந்த நெடுஞ்சாலையும் அதன் பின்னர் கட்டப்பட்ட ஏனைய நெடுஞ்சாலைகளும் தனியார் மயமாக்கப்பட்டன. 

மார்ச் 1988-இல் மலேசிய வடக்கு தெற்கு நெடுஞ்சாலை மற்றும் கிள்ளான் பள்ளத்தாக்கு புதிய விரைவுச்சாலை ஆகிய சாலைகளைத் தனியார் மயமாக்கலுக்கான ஒப்பந்தம் கையெழுத்தானது. 

இதுவே மலேசிய அரசாங்கத்தால் இதுவரை மேற்கொள்ளப்பட்ட மிகப்பெரிய உள்கட்டமைப்புத் திட்டத் தனியார் மயமாக்கலாகும். இந்த ஒப்பந்தம் சூன் 1, 1988 தொடங்கி 30 ஆண்டுகளுக்கு நீடிக்கும்.

## அலுவலகங்கள்

## மேலும் காண்க

* மலேசிய விரைவுச்சாலை முறைமை
* வடக்கு-தெற்கு விரைவுசாலை (மலேசியா)
* கிள்ளான் பள்ளத்தாக்கு புதிய விரைவுச்சாலை
* காராக் நெடுஞ்சாலை
* கிழக்கு கடற்கரை விரைவுச்சாலை

## மேற்கோள்கள்

## வெளி இணைப்புகள்
* Malaysian Highway Authority (MHA) website

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்